
STUDIU DE OPORTUNITATE
Privind concesionarea prin licitație publică  a unui teren în suprafață de 883 mp situat pe Aleea Clubului

I. DESCRIEREA ȘI IDENTIFICAREA BUNULUI CE URMEAZĂ A FI CONCESIONAT
  
 Obiectul concesiunii îl constituie terenul în suprafață de 883 mp. 
 Terenul este situat în orașul Boldești - Scăeni, Aleea Clubului, FN, Tarlaua 29, Parcela Cc 1869, având NC 27889 și face parte din domeniul privat al Orașului Boldești - Scăeni conform HCL nr.157 din 23.10.2023 pentru modificarea și completarea Hotărârii Consiliului Local nr. 26 din 23.02.2021 privind aprobarea Inventarului bunurilor care alcătuiesc domeniul privat al orașului Boldești - Scăeni;
Conform Certificatului de urbanism nr. 233/14.11.2023 terenul are categoria de folosință curți - construcții și  poate avea ca  destinații:
· instituții, servicii și echipamente publice cum ar fi: unități de învățamant; unități sanitare, unități de cultură, sedii ale unor firme;
· comerț alimentar, nealimentar – pensiuni, agenții de turism;
· sport și recreere în spații acoperite
· restaurante, baruri, cofetării, cafenele...;
· sedii ale unor firme, servicii pentru întreprinderi, proiectare, consultanță în diferite domenii;
· sedii ale unor organizații politice, profesionale;
· spații verzi amenajate, spații de odihnă, agrement, locuri de joacă pentru copii, plantații de protecție;
· activități de producție pentru patiserie, cofetărie și panificație.
Terenul situat în intravilanul orașului Boldești - Scăeni, în suprafață de 883 mp, are acces din Aleea Clubului și prezintă posibilități de racordare la rețelele de apă, energie electrică și gaze naturale.
Vecinătăți:
 N,V- teren proprietate privată a orașului cu nr. cadastral 27888;
 S - proprietate publică a orașului (Aleea Clubului) cu nr. cad. 23928; 
 E - proprietate particulară cu nr. cad. 21445.
 Valoare de inventar : 56.419,59 lei
      Obiectivul concesionǎrii îl reprezintă desfăşurarea activităţilor potrivit certificatului de urbanism. 
II. MOTIVELE DE ORDIN ECONOMIC, SOCIAL ŞI DE MEDIU CARE JUSTIFICĂ REALIZAREA CONCESIUNII


1. Motive economico-financiare
Prin concesionarea acestui teren, concedentul urmăreşte:
  - exploatarea eficientă a terenului concesionat; 
  - impactul economic generat de promovarea imaginii zonei și implicit a orașului;
  - administrarea eficientă a domeniului public şi privat al orașului Boldești-Scăeni, în vederea  atragerii de venituri suplimentare la bugetul local;
      - posibilitatea dezvoltării zonei și îmbunătățirea nivelului de trai al locuitorilor orașului.
Prin concesionare se va încasa o redevenţă și se va achita impozitul pe teren, toate aceste sume se vor constitui în venit la bugetul local.

2.Motive sociale
Prin concesionarea acestui teren, concesionarul va fi obligat sǎ amenajeze și să angajeze forţǎ de muncǎ de pe  raza localitǎţii, în principal din rândul şomerilor şi a celor ce beneficiazǎ de prevederile Legii nr.416/2001. Numai în cazul în care concesionarul nu gǎseşte specialişti din rândul cetǎţenilor oraşului Boldeşti-Scǎeni are dreptul sǎ angajeze din alte localitǎţi. 

3.Motive de mediu
 Prin concesionarea acestui imobil se urmărește crearea unui aspect plăcut în zonă și păstrarea curățeniei. 

III. NIVELUL MINIM  AL REDEVENȚEI
 
      Preţul minim de pornire a licitaţiei, stabilit în urma întocmirii Raportului de evaluare de către  evaluator autorizat ANEVAR, Ene Constanța,, este de 24.500  Euro, echivalentul a 121.939,00 lei la cursul valutar BNR de 4,9771 lei, valabil la data evaluării, 20.02.2024 .
      Nivelul redevenţei de pornire a licitației, va fi stabilit ținând cont de prevederile art. 307, alin.(5), din OUG nr.57/2019 privind Codul administrativ și anume:
a) Proporționalitatea redevenței cu beneficiile obținute din exploatarea bunului de către concesionar; 
b)Valoarea de piață a bunului care face obiectul concesiunii;
- valoarea de piață evaluată de evaluator autorizat ANEVAR Ene Constanta este de 24.500 Euro;
c) Corelarea redevenței cu durata concesiunii:	
Durata propusă pentru concesiune este de 49 ani;
     În ipoteza recuperării valorii de piața în 10 de ani rezultă: 24.500 euro/10ani
 = 2.450 Euro/ an redevență.
 
IV.PROCEDURA UTILIZATĂ  PENTRU  ATRIBUIREA  CONTRACTULUI  DE   CONCESIUNE  ȘI  JUSTIFICAREA  ALEGERII  PROCEDURII
 Conform art.312, alin. (1) din OUG nr.57/2019 privind Codul administrativ, atribuirea se va face prin licitaţie publică.
În baza Studiului de oportunitate, concedentul elaborează Caietul de sarcini şi Documentația de atribuire în vederea organizării licitației. 

V.DURATA  ESTIMATĂ  A  CONCESIUNII  
Durata propusă pentru concesiune este de 49 ani. 

VI. TERMENUL PREVIZIBIL PENTRU REALIZAREA PROCEDURII DE CONCESIUNE
	Licitaţia  pentru atribuirea contractului de concesiune se va desfǎşura în cursul semestrului I al anului 2024.



Întocmit,
Mateșan Valeria














